الارهاب فى مصر

الارهاب فى مصر بيشير لعدد من الهجمات الارهابيه حصلت فى مصر على مدنيين و سياسيين. الهجمات كانت شديده خصوصا فى تسعينيات القرن العشرين، لما حركة الجماعة الاسلامية استهدفت " القيادات العليا السياسية"، و قتلت ميات الناس فى سعيها للحصول على "تطبيق الشريعة الاسلامية فى مصر ".

و بيعتقد ان ايمن الظواهرى، و هو طبيب مصرى و زعيم جماعة الجهاد الاسلامى المصرية هو من مدبرين عمليات القاعدة و هى منظمه مش مصريه و ما بتشتغلش من مصر. و فيه سبع مصريين من اصل 22 شخص محطوطين على لستة اخطر المطلوبين پتاعة مكتب دخليقات الفيدرالى فى امريكا.

قبل الجمهوريه 
بيعتقد ان سنة 1943 شكلت الجماعة الاسلامية اللى اسمها الاخوان المسلمين "جهاز سرى" على شكل منظمة مستقلة للنشاط شبه العسكرى تحت السلطة المباشرة لمرشد الاخوان المسلمين الشيخ حسن البنا.

سنة 1948 قتل فريق من الجهاز السرى قاضى الاستئناف أحمد الخازندار انتقاما منه علشان أصدر "حكم قاسى" ضد عضو من أعضاء جماعة الاخوان المسلمين. أحمد الخازندار كان موالس مع الحكومات اللى كان بيعينها الاحتلال الانجليزي اللى كان حيتجنن من الأخوان و نشاطاتهم الفدائية ضد جنود بريطانيا فى قناة السويس.

بعد انتصار اسرائيل سنة 1948 على الجيوش العربية يعتقد الجهاز السرى ولع نار فى بيوت يهود فى القاهرة فى يونيه 1948 و فى مخازن مملوكة ليهود فى يوليه فى القاهرة. وفيه ناس تانية قالت ان اسرائيل هى اللى دبرت ده علشان تجبر اليهود المصريين على ترك بيتهوم و الهرب لاسرائيل.

عبد الناصر 
بعد ثورة 23 يوليه 1952 بقيادة جمال عبد الناصر اتلغا النظام الملكى المصرى. يوم 26 اكتوبر 1954 قالت الحكمومة ان عضو فى جماعة الاخوان المسلمين حاول يقتل الرئيس جمال عبد الناصر وفيه ناس صدقتهم. و ناس تانية قالت ان دى كانت مسرحية متدبرة من الحكومة عاملها جمال عبد الناصر علشان يقصى حلفاؤة الأخوان من المشاركة فى الحكم و ينفرد بيه هو والظباط والعساكر. المهم ان بسبب ده اتسجن الالاف من اعضاء الاخوان المسلمين و اتعدم ستة من ابرز قادتها.

عملية لاڤون 
كان فيه عملية سرية تحت اشراف الاستخبارات العسكرية الاسرائيلية لزعزعة استقرار حكومة جمال عبد الناصر فى صيف 1954 من خلال التفجيرات الارهابية المصرية، ضد مصالح امريكانية و البريطانية و المرافق الحكومية.

تأثير سيد قطب 
فى تمانينات و تسعينيات القرن العشرين، بقت هجمات الارهاب فى مصر أكتر عدد و أشد فى الشراسه، و استهدفت المسيحيين الأقباط و السياح الاجانب، و المسؤولين الحكوميين. فى أول عشر سنين من القرن الواحد و عشرين قلت الهجمات.

الاتجاه ده تفاجأ بعض الأجانب اللى اعتقدوا ان مصر كبلد بترحب بالأجانب بمودة شديده و بتفضل" سماحة الاسلام ". بعض العلما و الكتاب العلمانيين قالو ان الاتجاه ضد المسيحيين الأقباط و السياح الأجانب كان بسبب الكاتب الاسلامي سيد قطب اللى قالوا ان كتاباته بقت مصدر الهام لموجة الهجمات الجديدة. سيد قطب اتعدم سنة 1967 بعد ما قالت الحكومة انه بيعمل مؤامرة علشان قتل عبد الناصر.

الفنيه العسكريه 
يوم 18 ابريل 1974 اقتحم 100 من اعضاء "منظمة التحرير الاسلامى" مستودع الكلية الفنية العسكرية فى القاهرة، واستولواعلى أسلحة و عربيات. بقيادة صالح سريه  و كان أملهم قتل الرئيس أنور السادات و غيره من كبار المسؤولين المصريين—اللى كانو بيحضر حدث رسمى فى مبنى مجاور بتاع الاتحاد العربي الاشتراكي و الاستيلاء على مبانى الاذاعة والتلفزيون، واعلان ولادة جمهورية مصر الاسلامية. و اتقتل 11 و اتجرح 27 فى محاولة قوات الامن اعتراض المتآمرين قبل ما يطلعو من الأكاديمية. و اعتقل 95 اعضاء "منظمة التحرير الاسلامى و اتحاكمو. وأدين 32. و اتعدم اتنين منهم.

التكفير والهجرة 
يوم 3 يوليه 1977، خطفت مجموعة التكفير والهجرة محمد الدهبى الوزير السابق المصرى محمد الدهبى. و كان على رأس المجموعة شكرى مصطفى، و سموا نفسهم جماعة المسلمين. مطالبها فى مقابل الافراج عن الدهبى الافراج عن 60 من اعضاء التكفير والهجرة من السجن، و تقديم الاعتذارات العامة عن الأخبار السلبية عن المجموعة، و نشر كتاب مصطفى، و 200،000 جنيه مصري نقدا.

و بدل من تلبية مطالبهم ابتدت الصحافة نشر "لسته طويلة من المخالفات و الجرايم المنسوبة للمجموعة."  بعد اربع ايام من الاختطاف ،اتلقت جثة الدهبى. و قتل الدهبى ضايق كتير من المصريين  و عمل البوليس غارات واسعة و اعتقلو 410 من اعضاء الجماعة و دول كانو معظم الاعضاء.

استهداف المسيحيين 
سنة 1981، وافق الشيخ عمر عبد الرحمن انه يكون مفتى تنظيم الجهاد اللى كانت أصل حركة الجهاد الاسلامى المصرية و تنظيم القاعدة. و أصدر فتوى بتشجع سرقة و قتل الأقباط علشان تمويل و تقوية الجهاد. الشيخ عمر عبد الحمن هرب امريكا و عاش هناك لكن بعد فتره اتقبض عليه و اتسجن هناك بعد محاولة تدبير تفجيرات فى امريكا و مات فى السجن فى يوم 18 فبراير 2017.

قتل السادات 

الرئيس انور السادات اتقتل سنة 1981 على ايد متطرفين مسلمين و بالتزامن مع اغتيال السادات، ابتدا تنظيم الجهاد تمرد فى اسيوط فى صعيد مصر. و سيطر المتمردين على المدينة كام يوم فى 8 اكتوبر 1981 قبل ما الحكومة استرجعت السيطره. و اتقتل 68 من البوليس و عساكر الجيش فى القتال، لكن احكام سجن المسلحين كانت خفيفة نسبيا. معظمهم ما اتحبسش الا تلات سنين فى السجن.

الهجمات على الاسرائيليين 
يوم 5 اكتوبر 1985، فتح عسكرى بوليس مصرى اسمه سليمان خاطر النار من مدفع رشاش على مجموعة من المصطافين الاسرائيليين و قتل تلاته بالغين و اربع اطفال صغار فى راس برقا فى سينا.

يوم 4 فبراير 1990 اتعرض أتوبيس فيه سواح اسرائيليين فى مصر لهجوم. و اتقتل تسع اسرائيليين و اتصاب 16 . وكان ده رابع هجوم على سياح اسرائيليين فى مصر من ساعة توقيع معاهدة السلام. الهجوم ، و نفذته اعضاء حركة الجهاد الاسلامى الفلسطينية ، واتقتل فيه 11 شخص منهم تسع اسرائيليين و اتجرح 17 تانييين منهم 16 اسرائيلى.

فى أغسطس 2006 انقلب أتوبيس فى سيناء، و مات فيه 11 من العرب الاسرائيليين، و بيعتقد أنه انقلب عمدا مع سبق الاصرار كهجوم ارهابى بسبب الأدلة اللى اتجمعت ، بما فيها اسلوب كلام سواق الأتوبيس لأنه كلم الواح بطريقه مهينة و هاجمهم بسبب انهم عرب و اسرائيليين.

قتل رفعت المحجوب 
فى 12 اكتوبر 1990، حاولت جماعة الجهاد الاسلامى المصريه اغتيال وزير الداخلية المصرى عبد الحليم موسى لكنهم اغتالوا رئيس مجلس الشعب المصرى رفعت المحجوب لاختلاط المواكب السياره فى نفس الوقت.

مدبحة الاقصر 

مدبحة الدير البحرى او مدبحة الاقصر, هى عملية ارهابية حصلت فى 17 نوفمبر 1997
ف الدير البحرى فى مصر. العملية دى اتسببت فى قتل زوار كتير للدير البحرى. العملية دى ضربت السياحة فى مصر لفترة مش صغيرة و كمان اثرت بشكل سلبى على الاقتصاد المصرى.
ابتدت العملية حوالى الساعة 8:45 الصبح ف يوم 17 نوفمبر 1997, وقت ما هاجم 6 مسلحين برشاشات و سكاكين, متنكرين و لابسين لبس الامن, و قتلوا 62 زاير و اصابوا اكتر من 26 واحد و كل دا حصل فى 45 دقيقة. و بعد كدا استولوا على اتوبيس و حصل اشتباك منهم و بين البوليس المصرى و لقوهم فى كهف بعد ما انتحروا كلهم بعد ما يئسوا من المقاومة.
الاتهمات اتوجهت للجماعة الاسلامية على مسئوليتها عن العملية و دا اكده تصريح واحد من قادتها رفاعى طه مسؤليته عن العملية, بس بعد كدا طلع قيادى تانى و نفى مسؤلية الجماعة الاسلامية بالحادثة
وصل عدد القتلى ل 62 زائر منهم 4 مصريين و 58 سايح اجنبى (36 سويسرى, 10 يابانيين, 6 بريطانيين(منهم طفلة صغيرة عندها خمس سنين) و 4 المان و كولومبى و فرنساوى). و اتصاب فى الحادثة دى 9 مصريين و 12 سويسرى و اتنين المان و فرنساوى.

العملية دى اثرت على العلاقة بين مصر و سويسرا اللى اغلب القتلى و المصابين من مواطنيها, بسبب رفض مصر مطالب سويسرا بصرف تعويضات كبيرة للضحايا.

الرئيس المصري حسني مبارك حط جزء من اللوم عن الهجمات على بريطانيا العظمى علشان منحت اللجوء السياسي لقادة الجهاد المصريين.

تفجيرات سينا سنة 2004 

تفجيرات سينا سنة 2004 كانت تفجيرات استهدفت تلات هجمات بعربياتسياحية على فنادق فى شبه جزيرة سيناء ، مصر، يوم 7 اكتوبر 2004. وقتلت الهجمات 34 شخص و اتصاب 171. الانفجارات حصلت فى هيلتون طابا فى طابا و المعسكرات اللى بيستخدمها الاسرائيليين فى راس شيطان.

فى هجوم طابا ساق الارهابى لورى فى بهو فندق هيلتون طابا وانفجر فاتقتل 31 شخص و اتصاب حوالى 159 و انهار عشر ادوار من الفندق بعد الانفجار.

هجمات ارهابية فى القاهرة ابريل 2005 

هجمات ابريل 2005 كانت تلات حوادث متصلة فى القاهرة يوم 7 ابريل و 30 ابريل 2005.

هجمات شرم الشيخ 2005 

هجمات شرم الشيخ كانت سلسلة من الهجمات بالقنابل يوم 23 يوليه 2005، واستهدفت منتجع شرم الشيخ، فى الطرف الجنوبي من شبه جزيرة سيناء. اتقتل تمانية وثمانين شخص و اصيب أكتر من 150 بسبب الانفجارات.

مدبحة نجع حمادى 
مدبحة نجع حمادى، مدبحه اتعملت ليلة 7 يناير 2010 جنب مطرانية نجع حمادى فى محافظة قنا راح ضحيتها ست مصريين مسيحيين و حارس مسلم مش عدد من الجرحى بعد ما اتفتحت عليهم النيران بشكل عشوائى و مكثف من عربيه و هما طالعين من قداس الاحتفال بعيد ميلاد المسيح. الأنبا كيرلس اسقف نجع حمادى نجى بعد ما رمى نفسه ع الارض وقت اطلاق النار. صرحت المصادر ان اللى ارتكبو الجريمه تلت اشخاص هما: محمد احمد حسين و هنداوى محمد و قرشى ابو الحجاج.

أصدر الأنبا كيرلس قرار بالغاء الاحتفالات و اعلان الحداد فى المدينه، وقال لجورنال «المصرى اليوم» انه كان المستهدف شخصيا من الجناه، لرفضه الصلح فى أحداث فرشوط الاخيره، و مطالبته بتعويض المسيحيين المتضررين من الحادث.

اتشيعت جنازة اللى اتقتلو من كنيسة القديس ماريو حنا حبيب فى نجع حمادى و حصلت احتجاجات من المسيحيين و طالبو باقالة محافظ قنا مجدى ايوب المحافظ المسيحى الوحيد فى مصر و اتدخل البوليس و اتجرح خمستاشر من المتظاهرين.

يوم 8 يناير أعلن البوليس انه تم القبض على المجرمين التلاته بعد ما استسلمو للقوات اللى حاصرتهم و ضيقت عليهم الخناق. و ذكرت المصادر ان التلاته مجرمين سوابق.

جاءت الأحداث دى بعد احتجاجات كبيرة فى محافظة قنا من المسلمين لاغتصاب فتاة مسلمة على يد احد المسيحيين المتطرفين.

تفجيرات سينا سنة 2004 

تفجيرات سينا سنة 2004 كانت تفجيرات استهدفت تلات هجمات بعربياتسياحية على فنادق فى شبه جزيرة سيناء، مصر، يوم 7 اكتوبر 2004. وقتلت الهجمات 34 شخص و اتصاب 171. الانفجارات حصلت فى هيلتون طابا فى طابا و المعسكرات اللى بيستخدمها الاسرائيليين فى راس شيطان.

فى هجوم طابا ساق الارهابى لورى فى بهو فندق هيلتون طابا وانفجر فاتقتل 31 شخص و اتصاب حوالى 159 و انهار عشر ادوار من الفندق بعد الانفجار.

هجمات ارهابية فى القاهرة ابريل 2005 
هجمات ابريل 2005 كانت تلات حوادث متصلة فى القاهرة يوم 7 ابريل و 30 ابريل 2005.

كنيسة القديسين 

فى يوم 1 يناير 2011 بعد حلول السنه الجديده بعشرين دقيقه اتعرضت كنيسة القديسين لهجوم اجرامى و عمليه ارهابيه تفجيريه فظيعه اتقتل فيها 21 واحد و واحده و اتجرح عشرات من زوار الكنيسه و الناس اللى كانت ماشيه فى الشارع. العمليه الاجراميه اللى بيتقال انها انتحاريه بتعتبر اول عمليه بالمنظر ده تحصل فى تاريخ مصر. سبق حصول العمليه الارهابيه تهديدات ضد المسيحيين فى مصر، و براها من منظمات مش مصريه فى نوفمبر 2010 بعد اعتداء على كنيسة " سيدة النجاة " فى بغداد، و سبقها حالة احتقان جامده ما بين المتعصبين المسلمين و المتعصبين المسيحيين فى مصر اللى من اسبابه انتشار التعصب الدينى و فتاوى التكفير ضد الكتاب و المفكرين و التحريض على مسيحيين مصر.

فى تطورات لاحقه وضحت اجهزه اعلاميه مش مصريه ان منظمة القاعده عن طريق " دولة العراق الاسلامية " ادت امر بضرب كنيسة القديسين قبل العمليه باسبوعين و ان ده ظهر على موقع تابع للتنظيم.

فى 23 يناير 2011 اعلنت سلطات دخليق المصريه ان اللى دبر العمليه الارهابيه هى منظمة جيش الاسلام الفلسطينى و هى منظمه فلسطينيه من غزه ، و ان الارهابى اللى دبر العمليه فى مصر مصرى متطرف اسمه " احمد لطفى ابراهيم " من مواليد 1984 فى اسكندريه مرتبط بالتنظيم الفلسطينى و كان اتسلل فى سنة 2008 لغزه بعد ما اقتنع بفكرها عن طريق مواقع على الانترنت و اقنعوه بان الاعتداء على كنايس و معابد المسيحيين و اليهود جهاد، و لما رجع مصر استمر يتواصل مع التنظيم الفلسطينى و اتكلف سنة 2010 برصد دور العباده المسيحيه و اليهوديه كتمهيد لتنفيذ عمليه ارهابيه ضدها. فى اكتوبر 2011 بلغ التنظيم عن طريق الانترنت ان فيه امكانيه لتنفيذ عمليه ضد كنيسة القديسين او كنيسة مكسيموس فى حى سيدى بشر فى اسكندريه جنب البيت اللى بيسكن فيه و كمان معبد يهودى فى المنشيه و عمل صور لكنيسة القديسين و بعتها للتنظيم، فكلفه التنظيم بانه يلاقى شقه عشان يسكن فيها اللى حا يقوموا بالعمليه و كمان يشوفلهم عربيه لاستخدامها فى عملية التفجير، لكن اقترح عليهم تنفيذ العمليه بالاسلوب الانتحارى و بعدين خرج من مصر لعمل عمليه جراحيه فى ودنه. فى ديسمبر 2011 بلغه التنظيم انهم دفعوا بعناصر لتنفيذ العمليه و بعد ما تمت العمليه و استشهد عشرات من الأبرياء فى الكنيسه هناه مسئول من تنظيم جيش الاسلام الفلسطينى بنجاح العمليه و شكروه على دوره. تنظيم جيش الاسلام الفلسطينى اتهم قبل كده بمشاركته فى التفجيرات الارهابيه فى سينا سنة 2006 و 2007.
بعد ثورة 25 يناير أثبتت دخليقات أن وزير الداخلية حبيب العادلي كان بعد تفجير كنيسة القديسين. وأن كل ما تم نشره كان مجموعة من التضليلات لزيادة احتقان الشارع المصري.

لينكات خارجيه 
 تنظيم الجيش الاسلامى الفلسطينى بعد تفجير كنيسة القديسين...
 مصر.. جيش الاسلام الفلسطيني بعد تفجير كنيسة الاسكندرية...
 "جيش الاسلام الفلسطينى".. تنظيم سلفى يوالى القاعدة وينتهج تفجير مقاهى الانترنت وأسواق الكاسيت والاعتداء على الفتيات المتبرجات ...
 "جيش الاسلام" الفلسطينى متورط فى تفجيرات دهب وسيناء... 
 القاعدة" أصدرت امراً قبل اسبوعين باستهداف كنيسة الاسكندرية فى رأس السنة ...
 شبكة "المجاهدين" تهدد بشن هجمات جديدة ضد الكنائس ...
 مصر فى صدمة ...
 ارهاب يحتاج لمواجهة حاسمة.. جريمة "رأس السنة " وقعت بعد شهرين من تهديدات "القاعدة " للأقباط ...
 تشييع جنازة ضحايا كنيسة اسكندريه ...
 9 قتلى و مصاببين فى انفجار قدام كنيسة القديسين ... 
 التعصب الدينى و الارهاب وجهان لعمله واحده : صور من موقع الانفجار قدام كنيسة القديسين بالاسكندرية ...
 عنوان كنيسة الاسكندرية على منتدى يدعو الى تفجير الكنائس ...

مصادر 
 الشرق الأوسط، كنيسة القديسين .. من ورشة بلاط الى معلم للعمل الروحي، عدد 11723، 2 يناير 2011

مصادر 

ارهاب
تعصب دينى